**5o ΔΗΜΟΤΙΚΟ ΣΧΟΛΕΙΟ ΒΕΡΟΙΑΣ Βέροια 1 Μαρτίου 2021**

**Τηλέφωνο σχολείου: 2331022038**

**e-mai σχολείου:** [**5dimver@sch.gr**](mailto:5dimver@sch.gr)

**ΕΓΓΡΑΦΕΣ ΜΑΘΗΤΩΝ/ΤΡΙΩΝ ΣΤΗΝ Α΄ ΤΑΞΗ ΤΟΥ ΔΗΜΟΤΙΚΟΥ ΣΧΟΛΕΙΟΥ ΓΙΑ ΤΟ ΣΧΟΛΙΚΟ ΕΤΟΣ 2021-2022**

Οι εγγραφές των μαθητών/τριών**,** που θα φοιτήσουν, **το σχολικό έτος 2021-2022, στην Α΄ τάξη, γεννήθηκαν από 1-1-2015 έως 31-12-2015** και ανήκουν **στα** [**όρια της σχολικής περιφέρειας του σχολείου μας**](http://5dim-veroias.ima.sch.gr/?page_id=2649)**,** θα πραγματοποιούνται, καθημερινά, **από 1 έως 20 Μαρτίου 2021.**

Τα δικαιολογητικά εγγραφής **στην Α΄ τάξη** του δημοτικού σχολείου είναι, τα εξής:

* [**Αίτηση – Υπεύθυνη Δήλωση**](5dim-veroias.ima.sch.gr/wp-content/uploads/2021/02/Εγγραφής-Αίτηση_2021.pdf)(δίνεται από το σχολείο, υπάρχει και στην ηλεκτρονική διεύθυνση του σχολείου).

ΑΙΤΗΣΗ-ΥΠΕΥΘΥΝΗ ΔΗΛΩΣΗ ΕΓΓΡΑΦΗΣ-ΜΑΘΗΤΗ-ΤΡΙΑΣ

* **Πιστοποιητικό γέννησης Δήμου ή Κοινότητας** (αναζητείται αυτεπάγγελτα από το σχολείο και δεν απαιτείται η προσκόμισή του).
* **Επίδειξη του βιβλιαρίου υγείας του μαθητή (Β.Υ.Π)** ή προσκόμιση άλλου στοιχείου από το οποίο αποδεικνύεται ότι έγιναν όλα τα προβλεπόμενα εμβόλια.

Σας υπενθυμίζουμε ότι ισχύει η γνωμοδότηση της Εθνικής Επιτροπής Εμβολιασμών (Υ1/Γ.Π.161682/22-12-2008 έγγραφο της Δ/νσης Δημόσιας Υγιεινής του Υπ. Υγείας & Κοιν. Αλληλεγγύης), σύμφωνα με την οποία, **«είναι υποχρεωτικά όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών και για αυτό δίνονται δωρεάν στα πλαίσια προστασίας της Δημόσιας Υγείας. Μόνο σε περιπτώσεις ιατρικής αντένδειξης, θα μπορούν οι γονείς να αρνηθούν τον εμβολιασμό των παιδιών τους».** Οι γονείς που για οποιουσδήποτε άλλους λόγους (προσωπικά δεδομένα και πιθανές παρενέργειες) δεν επιθυμούν τον εμβολιασμό των παιδιών τους, οφείλουν να προσκομίζουν βεβαίωση ιατρικής αντένδειξης από : α) Περιφερειακά Γενικά Νοσοκομεία, ή β) Δ/νσεις Υγιεινής της οικείας Νομαρχίας, ή γ) Ιατροκοινωνικά Κέντρα, ή δ) Ασφαλιστικούς φορείς, ή ε )ιδιώτες ιατρούς, σύμφωνα με τον κώδικα Ιατρικής Δεοντολογίας Ν.3418/28-11-2005(τ.Α- ΦΕΚ 287).

**Σας παραθέτουμε τη λίστα των υποχρεωτικών εμβολίων για την εγγραφή μαθητή/τριας στο δημοτικό σχολείο,** (εγκύκλιος3372/3492/16-6-2010, Διεύθυνσης Υγείας & Πρόνοιας).

|  |  |  |
| --- | --- | --- |
| **Α/Α** | **ΕΙΔΟΣ ΕΜΒΟΛΙΩΝ** | **ΑΡΙΘΜΟΣ ΔΟΣΕΩΝ** |
| 1 | ΗΠΑΤΙΤΙΔΑΣ Β | 3 ΔΟΣΕΙΣ |
| 2 | ΔΙΦΘΕΡΙΤΙΔΑΣ- ΤΕΤΑΝΟΥ- ΚΟΚΚΥΤΗ | 5 ΔΟΣΕΙΣ |
| 3 | ΠΟΛΙΟΜΕΛΥΤΙΔΑΣ | 4 ΔΟΣΕΙΣ |
| 4 | ΑΙΜΟΦΙΛΟΥ ΤΥΠΟΥ Β\* | 4 ΔΟΣΕΙΣ |
| 5 | ΜΗΝΙΓΓΙΤΙΔΟΚΟΚΚΟΥ  \*\* | 3 ΔΟΣΕΙΣ |
| 6 | ΠΝΕΥΜΟΝΙΟΚΟΚΚΟΥ  \*\*\* | 4 ΔΟΣΕΙΣ |
| 7 | ΙΛΑΡΑΣ ? ΕΡΥΘΡΑΣ-  ΠΑΡΩΤΙΤΙΔΑΣ | 2 ΔΟΣΕΙΣ |
| 8 | ΑΝΕΜΕΥΛΟΓΙΑΣ | 2 ΔΟΣΕΙΣ |
| 9 | ΗΠΑΤΙΤΙΔΑΣ Α | 2 ΔΟΣΕΙΣ |

\*    Το εμβόλιο του αιμόφιλου τύπου Β γίνεται ως την ηλικία ων 5 ετών.

\*\*   Το εμβόλιο του μηνιγγιτιδόκοκκου εάν γίνει μετά το 1ο έτος γίνεται σε μία δόση.

\*\*\* Το εμβόλιο του πνευμονιόκοκκου γίνεται ως την ηλικία ων 5 ετών.

* **Το** [**Ατομικό Δελτίο Υγείας Μαθητή**](5dim-veroias.ima.sch.gr/wp-content/uploads/2021/02/adym_deltio_kai_fyllo_exetasis_2014.pdf) **(Α.Δ.Υ.Μ.)** δίνεται από το σχολείο, υπάρχει στην ηλεκτρονική διεύθυνση του σχολείου και η προσκόμισή του μπορεί να γίνει αργότερα).
* **Αποδεικτικό στοιχείο από το οποίο διαπιστώνεται η διεύθυνσης κατοικίας** **του μαθητή/τριας,** (Απόδειξη παρόχου ηλεκτρικού ρεύματος, σταθερής τηλεφωνίας, μισθωτηρίου συμβολαίου, κ.λπ.).
* **Βεβαίωση Φοίτησης και Πιστοποιητικό Φοίτησης Νηπιαγωγείου**

Μέχρι την ημερομηνία έκδοσης του **«Πιστοποιητικού Φοίτησης»** εκδίδεται από το Νηπιαγωγείο η **«Βεβαίωση Φοίτησης»** ( θα αναζητηθούν και θα αποσταλούν υπηρεσιακά).

* **Εγγραφές στο προαιρετικό ολοήμερο πρόγραμμα και στο τμήμα πρωινής ζώνης**

Οι μαθητές/τριες της Α΄ τάξης, μπορούν να εγγράφονται στο προαιρετικό Ολοήμερο Πρόγραμμα κατόπιν σχετικής αίτησης-δήλωσης των Γονέων και Κηδεμόνων τους.

[ΑΙΤΗΣΗ-ΔΗΛΩΣΗ ΕΓΓΡΑΦΗΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ](5dim-veroias.ima.sch.gr/wp-content/uploads/2021/02/Ολοημέρου-Αίτηση_2021.pdf)

Για λόγους προστασίας και οικονομίας χρόνου, τα έντυπα εγγραφής, σας έχουν επιδοθεί μέσω του Νηπιαγωγείου, σας έχουν αποσταλεί, μπορείτε να τα κατεβάσετε από την ιστοσελίδα του σχολείου και να τα προσκομίσετε συμπληρωμένα ή να μας τα αποστείλετε στο e-mail του σχολείου ([5dimver@sch.gr](mailto:5dimver@sch.gr)) μαζί με τα απαιτούμενα δικαιολογητικά εγγραφής.

Σας ενημερώνουμε επίσης ότι κατά την προσέλευσή σας στον χώρο του σχολείου είναι απαραίτητη η χρήση της μάσκας καθώς και η τήρηση όλων των απαιτούμενων μέτρων αποφυγής διασποράς του κωρονοϊού, όπως αυτά έχουν ανακοινωθεί από τον Εθνικό Οργανισμό Δημόσιας Υγείας (Ε.Ο.Δ.Υ.) (https://eody.gov.gr/covid-19-odigies-gia-ti-chrisi-maskas-apo-to-koino/). Ως εκ τούτου, παρακαλείστε για την πιστή τήρηση των προτεινόμενων μέτρων.

Για περισσότερες πληροφορίες, μπορείτε να απευθύνεστε στο τηλέφωνο του σχολείου 2331022038, τις εργάσιμες ημέρες και ώρες.